ОШ „Бранко Радичевић” Штаваљ
ОШ „Бранко Радичевић” Штаваљ, насељеном месту на територији општине Сјеница, почела је са радом 1893. године.

Историјат 
По оснивању школе за првог учитеља дошао је Михајло Балшић из Подврха, из сјеничког краја који је основну школу завршио у Сјеници за 300 динара годишње плате. Године 1894. у школи је постојао само први разред са 28 ученика. У школској 1894/1895. години школа у Штављу је имала 35 ученика, док је у школској 1895/96. години у школи је било 38 ученика и једна ученица. Пошто је школска зграда делимично завршена, школска година почела је са радом 9. јануара 1904. године и када школа није имала четврти разред.

Године 1906. школска зграда још није била завршена па се црквено-школска општина обратила влади Србије тражећи да јој помогне градњу школе. Добили су 100 динара, а за остатак су прикупљали прилог. Ту је 1906. године прослављен школски празник Савиндан. Службовали су пароси, поп Радоје Поповић и Михаило Балшић. Домаћин славе у школи био је школски тутор Вуксан Ракоњац, а за следећу године се прихватио газда Видоје Радуловић. Учитељ је те године био Т. Михаиловић. До затварања школе је дошло 1910. године, да би 1911. године школу у Штављу уписало 72 ученика, али није имало ни једне ученице.

Школа данас 
Школска зграда за матичну школу у Штављу изграђена је 1968. године. Школски простор задовољава потребе основног образовања кроз кабинетску наставу. Школа нема фискултурну салу, у дворишту постоје асфалтирана игралишта за мали фудбал, кошарку и одбојку.

У саставу матичне школе раде три истурена одељења у
 Ступу у школској згради која је изграђена 1957. године 
 Брњици у школској згради која је подугнута 1926. године 
 Драгојловићима у школској згради која је подигнута 1975. године.

Референце

Извори

Спољашње везе 
 Званична Интернет презентација

Бранко
Културно наслеђе Западне Србије
Бранко Радичевић